Drapèu argentin

Lo **drapèu argentin** que ho creat per Manuel Belgrano entà la soa armada e shens nada autorizacion de la junta au podèr ; en ehèiit, aquesta junta, per prudéncia, e miava ua guèrrad'independéncia mes shens declarar oficiaument l'indenpendéncia, atau com ac permetèvan las circonstàncias de la vacància possibla deu poder en Espanha dab l'ocupacion francesa).

Las colors blanca e blau que hon presas de la cocardas qu'utilizèn los partisans de l'independència a l'escadença de la Revolucion de Mai de 1810 entà reconéishe's en empachar l'assiténcia deus monarquistas espanhòu au debats deu Cabildo de Buenos Aires. L'origina d'aquesta colors qu'ei incerta : lo blanc que seré per'mor qu'ei en heraudica la color de l'argent (metau de l'Argentina) o, dilhèu simplament, epr'mor que blanc e blau e son las color deu Borbons d'Espanha. En desfavor d'aquesta teoria, que cau mentàver que lo blau de la banèra de Belgrano qu'èra mei escur que lo blau *celèst* deus Borbon, sovent emplegat dens las version modèrnas de la banèra argentina.

Lo drapèu de Belgrano que ho hissat peu purmèr còp a *Villa Rosario* (uei Rosario de Santa Fe lo 27 de heurèr de 1812 puish a Buenos Aires dens la glèisa de San Nicolás de Bari malurosament avalida per la traucada de l'avienguda 9 de Julio ; l'Obelisc de Buenos Aires apitaten lòc e plaça d'aquesta glèisa que celebra la hèita.

L'Amassada de l'An XIII qu'acceptè aquesta banèra mes sonque entà l'Armada deu Nòrd (l'independéncia b'èra tostemps pas declarada). Lo 20 de heurèr de 1813 qu'avó la soa batejada deu huec a l'escadença de la batalha victoriosa de Salta. 

Fin finala, en 1916, lo Congrès de Tucumán que declarè l'independéncia e qu'oficializè lo drapèu. 

Lo "Só Inca" que ho hornit après asat suu dessenh deu só de la purmèra moneda argentina (reprodusida dehens la moneda actuau de 1 peso), dessenh de l'orfèbre perovian Juan de Dios Rivera.

En 1930 la lei argentina qu'establí que las colors deu drapèu que devèvan estar las deu dia qui punteja, e, desempuish 1944 simplament que son *celèst e blanc*. En 1985, dab lo restabliment de la democracia, la banèra deu só Inca que ho generalizada a l'emplec civiu (abans qu'èra considerada com militara o estrictament oficiau).

Las colors que son sonc blau (dab variantas mei o mens claras, las mei escuras s'apropiant de l'anciana banèra federau), blanc, jaune e marron (entau bòrds e entau visatge deu só).

En Argentina, lo 20 de junh qu'ei lo Dia de la Banèra.

Lo corsari argentin vadut provençau Ipolit Bochard que hissè aquesta banèra suu son vaishèth e, purmèra banèra independenta vista en America Centrau, que ho adoptada, adaptada e tostemps utilizada per los estats de Lo Salvador, Nicaragua, Honduras e Guatemala.

## Galeria de las diferentas variantas deu drapèu argentin

Imatge:Flag of Belgrano (1812).svg|Ua de las banèras de Belgrano, dilhèu la purmèr
Imatge:First Flag of Argentina.svg|Ua auta banèra de l'armada de Belgrano
Imatge:Flag of Argentina (1818).svg|Purmèra banèra ostentant lo Só Inca
Imatge:Flag of Argentina (1840).svg|Banèra de la Confederacion Argentina de cap a 1840
Imatge:Flag of the Argentine Confederation.svg|Banèra de la Confederacion Argentina de cap a 1860
Imatge:Flag of Argentina (civil).svg|Banèra civila argentina abans 1985
Imatge:Flag of the United Provinces of Central America.svg|Anciana banèra de las Províncias Unidas d'America Centrau
Imatge:Flag of the Province of Chiapas.svg|Banèra de Chiapas
Imatge:Flag of Nicaragua.svg|Banèra de Nicaragua
Imatge:Flag of Guatemala.svg|Banèra de Guatemala
Imatge:Flag of El Salvador.svg|Banèra Lo Salvador

Imatge:Flag_of_Costa_Rica_(1838-1840).svg|Purmèra banèra de Còsta Rica
Imatge:Flag of Costa Rica (1842-1848).svg|Anciana banèra de Còsta Rica
Imatge:Flag of Costa Rica.svg|Banèra actuau de Costa Rica, tanben inspirada de la banèra francesa